  Виталий Пронин Эпосэз вольыт лыдӟонъя конкурсын вормисе потӥз Можга ёросысь Пазялысь Любовь Кремлёва.12-тӥ толсуре Ижысь филармоние люкаськылӥзы нылпиос, эпосэз вольыт лыдӟыны быгатӥсьёс. Озьы йӧскалык библиотекаен ортчытэм вожвылъяськонлы йылпумъянъёс лэсьтэмын вал.Пичи зал. Нылпиос эпосысь чуръёсты тодазы ваё, сюлмасько, дасясько сцена вылэ потыны. Тани-тани кутскоз вожвылъяськон. Табере, быръён этап дыръя кадь, видеокамера азьын гинэ сылоно ӧвӧл ни, потоно жюри, калык азе, чуръёсты чебер, лад-лад лыдӟоно.Конкурсэ пыриськизы кызьы Ижысь, озьы ик ёросъёсысь но пиналъёс, тужгес трос - Пичи Пурга ёросысь, 5 кузя. Ар ӵоже гуртъёсысь библиотекаосын ужасьёс пиналъёслэсь эпос лыдӟемзэс видеое гожтӥзы - озьы оглом 42 уж вуиз, нош Иже лыктӥзы устоосыз гинэ - 17 кузя. Кин ке дасяз ас калыкезлэсь эпоссэ - удмурт, иврит, ӟуч, кин ке - ӟуч кылэ берыктэмъёссэ. Тросэз бырйиллям М. Худяковлэн «Дорвыжы» (удмурт кылэ берыктӥз В. Ванюшев), М. Атамановлэн «Тангыра» эпосъёсысьтызы люкетъёсты. Шумпотымон, уноез удмурт кылын лыдӟизы.Сцена вылэ потӥз пиш-пиш льӧль удмурт дэремен Ксения Антонова. Кияса ёросысь Вуж Салья гуртысь нылаш али дышетске 7-тӥ классын, вольыт лыдӟиськонъя ёрос конкурсъёсы пыриськылэ. Та вожвылъяськонын но ёросысь мукет вольыт лыдӟиськисьёсты азьпалтэм, «Дорвыжы» эпосысь чуръёсты уйшорозь дышетыса пукылэм.Ксюша кадь дасяськисьёсыз ӧвӧл, шуэ библиотекаен кивалтӥсь Наталья Пелагина. Чебер, мыло-кыдо лыдӟизы Можга ёросысь Пазял гуртысь 2 нылъёс - Любовь но Лия Кремлёваос.- Мон котькуд нылпиез тодӥсько, макем со вольыт но чебер лыдӟиське, - вера Пазял библиотекаен кивалтӥсь Надежда Кузнецова. - Та нылъёслы конкурсэ пыриськыны дэмлай но, соос пумит ӧз луэ. Нош кызьы ми видео гожъяны вырим! Любаез музейын снимать каримы, нош Лияен ульчае потӥм, я атас кесяське, я трактор гуретэ. Бакча берысь чебер, шыпыт инты шедьтыса, отын карим ини.Дэбес ёросысь 2 нылъёс вуизы: Удмурт кун университетысь удмурт кылосбуръя факультетысь студентка Карина Хохрякова но Дэбес школаын дышетскись Маргарита Габуния. Та нылъёс но туж тыршисесь. Карина школаязы ялан азьветлӥсь вал, Маргарита но вань ужрадъёсы пыриськылэ. Можга ёросысь Пазял гуртысь Лия Кремлёва 2-тӥ инты басьтӥз.- Маргарита мугорын пичи гинэ кадь, но сцена вылэ потӥз но воксё бадӟым луиз, - пусйизы дунъясьёс.Анай кылын эпос лыдӟисьёс пӧлын 1-тӥ, 2-тӥ, 3-тӥосты инты басьтӥзы Можга ёросысь Пазял школаысь Люба но Лия Кремлёваос но Дэбес ёросысь Карина Хохрякова. Ӟуч кылэ берыктэм эпосъёсты лыдӟисьёс пӧлын 1-тӥ, 2-тӥ, 3-тӥ интыосты басьтӥзы Дэбес школаысь Маргарита Габуния, Ижысь Валерия Нудельман но Пичи Пурга гимназиысь Андрей Прозоров.- Та конкурс туж шуг, малы ке шуоно эпос - со огшоры текст ӧвӧл, отын возьматэмын калыклэн сямыз, малпаськемез, улонэз. Эпосэ йырыныд выйыны кулэ, сое малпаськыса лыдӟоно. Куд-ог артистъёс но со борды озьы гинэ уз басьтӥське, - шуэ дунъясьёс пӧлысь огез, Удмуртиысь калык артистка Фаина Будина.- Таӵе вожвылъяськон туэ нырысьсэ ортчиз, но вольыт лыдӟонъя конкурсэз вуоно арын но азинтомы, - вера Йӧскалы библиотекалэн кивалтӥсезлэн воштӥсез Анна Семёнова. - Библиотекамы вуоно арез сӥзёз Можга ёрослэн литреатураезлы. Озьыен, нылпиос лыдӟозы Можга ёросысь авторъёслэсь кылбуръёссэс. Дэбес школаысь Маргарита Габуния ӟуч кылэ берыктэм эпосэз лыдӟисьёс пӧлын вормиз.Чебер, мыло-кыдо лыдӟизы Можга ёросысь Пазял гуртысь 2 нылъёс - Любовь но Лия Кремлёваос.- Мон котькуд нылпиез тодӥсько, макем со вольыт но чебер лыдӟиське, - вера Пазял библиотекаен кивалтӥсь Надежда Кузнецова. - Та нылъёслы конкурсэ пыриськыны дэмлай но, соос пумит ӧз луэ. Нош кызьы ми видео гожъяны вырим! Любаез музейын снимать каримы, нош Лияен ульчае потӥм, я атас кесяське, я трактор гуретэ. Бакча берысь чебер, шыпыт инты шедьтыса, отын карим ини.Дэбес ёросысь 2 нылъёс вуизы: Удмурт кун университетысь удмурт кылосбуръя факультетысь студентка Карина Хохрякова но Дэбес школаын дышетскись Маргарита Габуния. Та нылъёс но туж тыршисесь. Карина школаязы ялан азьветлӥсь вал, Маргарита но вань ужрадъёсы пыриськылэ.- Маргарита мугорын пичи гинэ кадь, но сцена вылэ потӥз но воксё бадӟым луиз, - пусйизы дунъясьёс.Анай кылын эпос лыд-ӟисьёс пӧлын 1-тӥ, 2-тӥ, 3-тӥ интыосты басьтӥзы Можга ёросысь Пазял школаысь Люба но Лия Кремлёваос но Дэбес ёросысь Карина Хохрякова. Ӟуч кылэ берыктэм эпосъёсты лыдӟисьёс пӧлын 1-тӥ, 2-тӥ, 3-тӥ интыосты басьтӥзы Дэбес школаысь Маргарита Габуния, Ижысь Валерия Нудельман но Пичи Пурга гимназиысь Андрей Прозоров.- Та конкурс туж шуг, малы ке шуоно эпос - со огшоры текст ӧвӧл, отын возьматэмын калыклэн сямыз, малпаськемез, улонэз. Эпосэ йырыныд выйыны кулэ, сое малпаськыса лыдӟоно. Куд-ог артистъёс но со борды озьы гинэ уз басьтӥське, - шуэ Удмуртиысь калык артистка Фаина Будина.- Таӵе вожвылъяськон туэ нырысьсэ ортчиз, но вольыт лыдӟонъя конкурсэз вуоно арын но азинтомы, - вера Йӧс-калык библиотекалэн ки-валтӥсезлэн воштӥсез Анна Семёнова. - Библиотекамы вуоно арез сӥзёз Можга ёрослэн литератураезлы. Озьыен, нылпиос быръёзы Можга ёросысь авторъёслэсь кылбуръёссэс.Мария Векшина  